# Anders Fogh Rasmussen

### Wikipedia

Anders Fogh Rasmussen

Anders Fogh Rasmussen (s. 26. tammikuuta 1953) on Tanskan pääministeri marraskuusta 2001.

Rasmussen nousi valtaan hänen johtamansa liberaalin Venstre-puolueen voitettua vuoden 2001 parlamenttivaaleissa Poul Nyrup Rasmussenin johtamat sosiaalidemokraatit, jotka olivat olleet vallassa yhtäjaksoisesti vuodesta 1993 alkaen.

Vaalien jälkeen Venstre ja konservatiivinen kansanpuolue (Det Konservative Folkeparti, KF) muodostivat Rasmussenin I hallituksen. Vaalit merkitsivät suurta muutosta Tanskan politiikassa, sosiaalidemokraatit menettivät suurimman puolueen aseman parlamentissa ensimmäistä kertaa sitten 1920-luvun. Venstre onnistui pitämään paikkansa suurimpana puolueena myös vuoden 2005 parlamenttivaaleissa.

Rasmussenin hallituksen politiikka on ollut hyvin oikeistolaista verrattuna Tanskassa aiemmin harjoitettuun politiikkaan. Se on muun muassa suosinut yksityistämistä, tehnyt mittavia veronalennuksia ja harjoittanut tiukkaa maahanmuuttopolitiikkaa.

Rasmussen on myös tukenut vahvasti Yhdysvaltain nykyhallintoa sen käymässä terrorismin vastaisessa sodassa, Tanska osallistui esimerkiksi Irakin miehitykseen vuonna 2003 ja on edelleen läsnä Basrassa brittien tukena takaamassa Irakin hallintoa noin 400 sotilaan voimalla. Hallituspuolueita kireämpiä otteita vaatii Tanskan kansanpuolue.

Rasmussen on osallistunut politiikkaan koko ikänsä. Hän on toiminut useissa tehtävissä sekä hallituksessa että oppositiossa, parlamenttiin hän nousi ensimmäisen kerran vuonna 1978. Hän toimi vuodesta 1987 vuoteen 1992 veroministerinä konservatiivi Poul Schlüterin I, II ja III hallituksessa. Venstren puheenjohtajaksi hän nousi vuonna 1998.

Rasmussenin aikana Tanska ajautui suurimpaan diplomaattiseen haasteeseensa koskien Jyllands-Postenin julkaisemia kahtatoista profeetta Muhammadia loukkaavia pilapiirroksia, jotka julkaistiin 30. syyskuuta 2005. Rasmussen kieltäytyi vastaanottamasta islamilaisten maiden lähettiläitä näiden pyydettyä vastaanottoa 25. lokakuuta 2005 päiväämällä kirjeellä.

## [muokkaa] Muualla verkossa

- Anders Fogh Rasmussen (tanskaksi)

Haettu osoitteesta http://fi.wikipedia.org../../../a/n/d/Anders_Fogh_Rasmussen_d30f.html

Luokka: Tanskalaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Aragonés
- Asturianu
- Bahasa Indonesia
- Беларуская
- Bosanski
- Български
- Català
- Česky
- Cymraeg
- Dansk
- Deutsch
- English
- Español
- Français
- Gaeilge
- Galego
- Italiano
- עברית
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Svenska
- Võro
- 中文